ອັດຕາ ຄົນຫວ່າງງານ ໃນສະຫະລັດ ຫຼຸດລົງສູ່ລະດັບ 7.8 ເປີເຊັນ (ວີດີໂອ)
ອັດຕາຄົນຫວ່າງງານ ຢູ່ສະຫະລັດ ຫຼຸດລົງຕໍ່າກວ່າ 8 ເປີເຊັນ ເປັນເທື່ອທຳອິດ ໃນຮອບ 44 ເດືອນ
ອັດຕາຄົນຫວ່າງງານຂອງສະຫະລັດໄດ້ຫຼຸດລົງສູ່ລະດັບ 7 8% ໃນເດືອນແລ້ວນີ້ ຊຶ່ງເປັນເທື່ອທຳອິດໃນຮອບ 44 ເດືອນ ທີ່ໄດ້ ຫຼຸດລົງຕໍ່າກວ່າ 8% ໃນລາຍງານ ທີ່ສຳຄັນສະບັບນຶ່ງ ຂອງລັດຖະບານ ນຶ່ງເດືອນ ກ່ອນການເລືອກຕັ້ງ ປະທານາທິບໍດີ ຂອງປະເທດ ສະຫະລັດ ກ່າວໃນມື້ວັນສຸກວານນີ້ວ່າ ໃນເດືອນແລ້ວ ຕະຫຼາດແຮງງານ ຂອງປະເທດໄດ້ມີວຽກເຮັດງານທຳ ຕື່ມອີກ 114,000 ໜ້າວຽກ ນອກນັ້ນແລ້ວ ຍັງໄດ້ມີການດັດແປງໂຕເລກ ການກະປະມານ ກ່ຽວກັບການຈ້າງຄົນເຂົ້າເຮັດວຽກໃໝ່ໃນເດືອນກໍລະກົດແລະ ສິງຫາຜ່ານມາເພີ້ມຂຶ້ນຢ່າງຫຼວງຫຼາຍໂດຍເວົ້າວ່າ ເສດຖະກິດ ຂອງສະຫະລັດໄດ້ມີວຽກການເຮັດເພີ້ມ ຂຶ້ນ 86,000 ໜ້າວຽກ ຫຼາຍກວ່າທີ່ຄຳນວນໄວ້ໃນຂັ້ນຕົ້ນ ອັດຕາຄົນຫວ່າງງານ ໃນເດືອນສິງຫາ ແມ່ນຢູ່ໃນລະດັບ 8 1% ແລະ ພວກນັກເສດຖະ ສາດບາງຄົນທຳນາຍວ່າມັນອາດເພີ້ມສູງຂຶ້ນຕື່ມໃນເດືອນກັນຍາ ກະຊວງແຮງງານຂອງ ສະຫະລັດກ່າວວ່າ ໂຕເລກໄດ້ຫຼຸດລົງຍ້ອນວ່າ ພວກນາຍຈ້າງໄດ້ຈ້າງພວກຄົນງານນອກ ເວລາເຂົ້າເຮັດວຽກຕື່ມ ໃນເດືອນແລ້ວນີ້ ສະພາບຂອງເສດຖະກິດສະຫະລັດຊຶ່ງເປັນເສດຖະກິດທີ່ໃຫຍ່ທີ່ສຸດໃນໂລກນັ້ນແມ່ນເປັນ ຈຸດສູນກາງໃນການໂຄສະນາຫາສຽງທາງດ້ານການເມືອງສຳຫຼັບການເລືອກຕັ້ງປະທານາ ທິບໍດີ ໃນວັນທີ 6 ພະຈິກຈະມານີ້ ປະທານາທິບໍດີບາຣັກ ໂອບາມາ ຜູ້ສະມັກຂອງພັກເດ ໂມແຄຣັດ ແລະທ່ານ Mitt Romney ຄູ່ແຂ່ງຈາກພັກຣີພັບບລີກັນຊຶ່ງເປັນນັກທຸລະກິດທີ່ ຮັ່ງມີນັ້ນ ໄດ້ຖົກຖຽງກັນຊໍ້າແລ້ວຊໍ້າອີກໃນລະຫວ່າງການໂຕ້ວາທີໃນອາທິດນີ້ກ່ຽວກັບວ່າ ຜູ້ໃດຈະສາມາດສ້າງວຽກເຮັດງານທຳໄດ້ຫຼາຍຂຶ້ນ ໃນໄລຍະ 4 ປີຕໍ່ໜ້າ ທ່ານ Romney ເອີ້ນລາຍງານ ກ່ຽວກັບເລື່ອງວຽກການ ສະບັບຫຼ້າສຸດນີ້ວ່າ ບໍ່ຄືກັບວ່າ ເປັນການຟື້ນໂຕຄືນຢ່າງແທ້ຈິງ ສ່ວນທ່ານໂອບາມາໃຫ້ຂໍ້ສັງເກດວ່າ ເວລານີ້ອັດຕາຄົນ ຫວ່າງງານແມ່ນຢູ່ໃນລະດັບຕໍ່າສຸດ ນັບແຕ່ທ່ານໄດ້ເຂົ້າກຳຕຳແໜ່ງ ທ່ານເວົ້າວ່າ ບັນຫາ ທ້າທາຍທາງດ້ານເສດຖະກິດແມ່ນຍັງຈະມີຢູ່ຕໍ່ໄປແຕ່ກໍໄດ້ຕຳໜິຕິຕຽນຄວາມພະຍາຍາມ ຂອງພັກຣີພັບບລີກັນທີ່ບໍ່ໄດ້ໃຫ້ຄວາມສຳຄັນຕໍ່ລາຍງານທີ່ຂ້ອນຂ້າງດີສະບັບນີ້ ນັບແຕ່ສົງຄາມໂລກຄັ້ງທີ 2 ເປັນຕົ້ນມາບໍ່ມີປະທານາທິບໍດີສະຫະລັດຄົນໃດໄດ້ຖືກເລືອກ ໃຫ້ເຂົ້າຮັບຕຳແໜ່ງຕື່ມອີກເປັນສະໄໝທີ 2 ໃນຂະນະທີ່ປະເທດ ຊາດມີອັດຕາຄົນຫວ່າງ ງານສູງກວ່າ 7 4%